Районна избирателна комисия 
в Тридесет и първи изборен район - Ямболски

ДО   Сдружение „ГИСДИ“  
.
УВАЖАЕМИ ГОСПОДИН ПРЕДСЕДАТЕЛ,
 На 29.08.2014г. с вх. № 1/29.08.2014г. в РИК – Ямбол постъпи  Ваш сигнал за неизпълнение на чл.198 ал.4 от  Изборен Кодекс от доставчици на медийни услуги в региона на РИК – Ямбол,  конкретно от Телевизия „Диана кабел“-гр.Ямбол и електронна медия „Зона Ямбол“.

След извършена проверка  на сигнала РИК – Ямбол констатира следното :

Телевизия „Диана кабел“ – гр.Ямбол на интернет страницата си в секция „Общи условия“ към 29.08.2014г.(датата на проверката)  е обявила условията, реда за предоставяне на време и тарифите за платено отразяване на предизборната кампания за Парламентарни избори 2014г. и е изпълнила изискванията на чл.187 и чл.198 ал.4 ИК.
На свое заседание, проведено на 29.08.2014г. РИК-Ямбол взе протоколно решение да даде писмени указания на електронна медия ,,Зона Ямбол”, че следва да обяви на интернет страницата си условията, реда за предоставяне на време и тарифите за платено отразяване на предизборната кампания за Парламентарни избори 2014г., съгласно разпоредбите на чл.187 и чл.198 ал.4 от Изборен кодекс.

